GiliGold/VAD_KnessetCorpus huggingface dataset:
נעמי חזן: אם זה היה כל-כך דחוף, ואתה ידעת שהבעיה הזאת קיימת לפני שנה, למה לא הנחת את הצעת החוק הזאת לפני שנה?
נעמי חזן: נקודה שנייה לגופו של ענין.
נעמי חזן: אני לא יודעת אם אני אוכל לתמוך בהצעת חוק כזאת, כי היא למעשה נוטלת סמכות של רשות אחרת, מעבירה אותה לכנסת, ואני לא בטוחה שהכנסת צריכה לאשר לעצמה כל מיני תוכניות בנייה.
סאלח טריף: בין היתר היא אישרה לעצמה הרבה מאד דברים.
נעמי חזן: בדיוק, בגלל שחבר-הכנסת יושב-ראש הוועדה הוא מאלה, שלדעתי בצדק רב, מקדם את כל הענין, שיש דברים שאסור לנו לעסוק בהם.
נעמי חזן: איך זה ייראה ציבורית אם הכנסת מחליטה שהיא ועדת תכנון?
סאלח טריף: חברת-הכנסת חזן, באיזה חדר את יושבת היום?
נעמי חזן: אני יושבת היום בחדר יפה, אחרי שש שנים שישבתי בחצי חדר.
מאיר שטרית: חברת-הכנסת חזן, את מכירה אותי מספיק שנים לדעת שאני לא אגרסיבי ולא רוצה לדרוך על אף אחד.
מאיר שטרית: את יכולה להאמין לי כשאני אומר לך שאני הלכתי לעיריית ירושלים בעצמי פעמים אחדות והתחננתי.
מאיר שטרית: עובד צוות שלם מטעם המנהל הממשלתי לבנייה, עובדים עשרות אנשים וכבר השקענו בתכנון - - -
נעמי חזן: אבל למה בחוק?
נעמי חזן: תפתור את הבעיה, אבל למה בחוק?
מאיר שטרית: עובדים עשרות אנשים בענין.
מאיר שטרית: גמרו את התכנון.
מאיר שטרית: אני מוכן לצאת למכרז.
מאיר שטרית: כבר הוצאנו מכרז ראשוני לחפש את היזמים הרציניים, כי זה פרוייקט בהיקף של 250 מיליון שקל.
מאיר שטרית: אני עובד על זה כבר שנה.
מאיר שטרית: הכל עשוי וגמור.
מאיר שטרית: אני התחננתי ליושב-ראש הוועדה.
מאיר שטרית: יושב-ראש הכנסת ואני ניסינו.
סאלח טריף: מה הסיבה, ארכיטקטונית?
מאיר שטרית: הם בכלל לא דנו בה.
מאיר שטרית: הצעת החוק מונחת אצלי כמעט שנה.
מאיר שטרית: ניסיתי כל הזמן הזה להגיע להסכמה שידונו בוועדה.
מאיר שטרית: מה יותר הוגן מזה?
ויצמן שירי: הסיבה האמיתית שחבר-הכנסת מאיר שטרית הציג, רק בגללה חייבים להעביר את הצעת החוק, מסיבה אחת פשוטה.
ויצמן שירי: רשות מחוקקת לא יכולה להיות תלויה בשום פקיד, בשום ראש עיר, בשום מצב רוח.
ויצמן שירי: היום יש ראש עיר כזה ומחר יהיה ראש עיר אחר.
ויצמן שירי: מחליט ראש עיר פלוני שמגיעים לו 250 מיליון שקל כדי להעביר קווים, להרוס שכונות ולבנות שכונות.
ויצמן שירי: אבל מה?
ויצמן שירי: בבית הזה הוא לא מקבל את מה שהוא חושב שמגיע לו, והוא אומר: שיתפתלו, ישחקו הנערים לפניי.
ויצמן שירי: הרשות המחוקקת אסור לה להיות תלויה באף אחד.
ויצמן שירי: מעבר לכך, העצמאות רק מחזקת את הבית הזה.
ויצמן שירי: הוא צריך ללכת ולבקש מפקידים, שמחר בבוקר יגידו לו: עשינו לך טובה?
ויצמן שירי: ולא רק זה, אחר-כך הם גם יפקחו, לתת טופס 4 , שאתה לא יכול לקבל אותו, מפני שפקיד מסוים חושב אחרת, וכו'.
סאלח טריף: חבר-הכנסת שירי, שכנעת אותנו.
סאלח טריף: תודה רבה .
סאלח טריף: אם חברת-הכנסת עוד לא השתכנעה, כדאי שהיא תשתכנע עכשיו.
מאיר שטרית: שלוש הקריאות.
סאלח טריף: כן, אנחנו נפטור.
סאלח טריף: אני חושב שהענין שהובא לפנינו חשוב דיו כדי גם לתת לכנסת מעמד סובריני להחליט.
סאלח טריף: אנחנו לא גונבים שום דבר.
סאלח טריף: זה הפרלמנט של מדינת ישראל, ואנחנו נראים לא טוב.
סאלח טריף: לא נהיה תלויים בחסדים של אף אחד.
סאלח טריף: מושקעת כאן עבודה אדירה, מושקע כאן תקציב גדול.
סאלח טריף: יש תקציבים של המדינה שאי-אפשר להוציא אותם לפועל.
סאלח טריף: באים אליי חברי כנסת ובוכים ואין לי פתרונות.
סאלח טריף: הנהלת הכנסת, עובדי הכנסת ודוד לב נמצא כאן – על כל קרוואן בוכנים ולא מקבלים היתרים.
סאלח טריף: אני מבקש לאשר את בקשתו של חבר-הכנסת מאיר שטרית לפטור מחובת הנחה את הצעת החוק שלו, בכל הקריאות.
נעמי חזן: אתם לא יכולים להצביע.
נעמי חזן: זו הצעת חוק - - -
סאלח טריף: בעד בקשתו של חבר-הכנסת מ' שטרית - 4 נגד - 1 בקשתו של חבר-הכנסת מ' שטרית להקדמת הדיון בהצעת חוק משכן הכנסת ורחבתו (תיקון – הסדרת בינוי), התש"ס-2000, לפני הקריאה הטרומית, נתקבלה.
נעמי חזן: זו הצבעה שלכם.
נעמי חזן: אתם מצביעים על הצעת חוק שלכם.
נעמי חזן: מה פתאום?
נעמי חזן: יש החלטה של ועדת הכנסת - - -
סאלח טריף: זה לא ערעור.
ויצמן שירי: אדוני היושב-ראש, תעשה הצבעה.
צבי ענבר: יש החלטה רק לגבי ערעורים.
צבי ענבר: זה לא ערעור.
סאלח טריף: חברים, אני פותח את ישיבת הוועדה.
סאלח טריף: נפתח בהצעת חוק-יסוד: הכנסת.
סאלח טריף: התיקון מדבר על כהונת זקן חברי הכנסת כיושב-ראש בפועל.
סאלח טריף: במקום הכינוי "זקן", יבוא הכינוי "ותיק".
ארבל אסטרחן: זה לא רק כינוי, השינוי הוא מהותי.
סאלח טריף: חבר הכנסת זאבי, התייחסותך.
רחבעם זאבי: אני מכיר את הנושא, כי בכנסת הארבע-עשרה נפל בחלקי הכבוד להיות ותיק חברי הכנסת.
רחבעם זאבי: אף-על-פי שלא הייתי זקן חברי הכנסת, הטילו את התפקיד עלי.
רחבעם זאבי: ההצעה צריכה שינוי יסודי - אדם שנבחר, יכול להיות מסיעה קטנה, הוא יכול להיות באופוזיציה מוחלטת לממשלה שאמורה לקום, יכולים להיות כל מיני דברים לא מוצלחים.
רחבעם זאבי: לכן, מי שצריך להיות ממלא-מקום זמני, עד לבחירתו של ממלא התפקיד הקבוע, הוא אדם שבא מהסיעה הגדולה ביותר שנבחרה באותה כנסת, וסביר שאותה מפלגה גם תשלח לתפקיד הזה את האיש שהיא מייעדת להיות ממלא התפקיד הקבוע בכל ארבע השנים של הכנסת החדשה, ולא יהיה מצב של מעבר.
רחבעם זאבי: שבוע, שבועיים, חודש, אדם ממלא תפקיד, אחר כך הוא מוסר את התפקיד, לא מוסר את התפקיד, לפי הצעתי, נכנס לתפקיד ישר אדם ממפלגת השלטון, מי שיהיה בשלטון, אם זה יהיה משמאל או מימין, זה לא חשוב.
מוחמד ברכה: כל זה בהנחה שהסיעה הגדולה תהיה בשלטון.
מוחמד ברכה: זה לא מובן מאליו.
רחבעם זאבי: יכול להיות שהמפלגה הגדולה ביותר לא תהיה מפלגת השלטון.
רחבעם זאבי: אבל, ברוב המקרים, סביר שמהמפלגה הגדולה ביותר יבוא גם המועמד למלא את התפקיד באופן קבוע, ארבע שנים.
רחבעם זאבי: לכן, לא צריך לעשות את שלב המעבר, של הזמניות, וימחקו לממלא התפקיד את התוספת זמני אחרי שבועיים או חודש.
רחבעם זאבי: ראינו כבר שזה נמשך לפעמים גם חודש, כמו במקרה של שמעון פרס בכנסת החמש-עשרה.
רחבעם זאבי: אני מציע לקרוא לממלא מקום התפקיד, לא ותיק ולא סגן, אלא יושב-ראש זמני של הכנסת עד לבחירתו הקבועה, והוא יבוא מתוך המפלגה הגדולה ביותר.
מוחמד ברכה: על-פי בחירתה?
רחבעם זאבי: על-פי בחירתה, לא לפי גיל ולא לפי ותק בכנסת, אותו איש שאותה מפלגה מייעדת לתפקיד.
סאלח טריף: אתה נותן לראש הממשלה כר נרחב לקבוע מי ימלא את התפקיד.
רחבעם זאבי: בצדק.
רחבעם זאבי: אומר את זה איש אופוזיציה כמעט כרוני.
סאלח טריף: ההיגיון של הסיעה הגדולה ביותר הוא היגיון נכון.
ארבל אסטרחן: ההצעה שחבר הכנסת זאבי מעלה עלולה להעלות בעיה פרקטית מאוד רצינית.
ארבל אסטרחן: מדובר בבחירה של אדם, מיד בתחילת כהונתה של הכנסת.
רחבעם זאבי: את חושבת שבמפלגות לא מתכוננים?
ארבל אסטרחן: בדרך כלל לא יודעים.
ארבל אסטרחן: יושב-ראש הכנסת נבחר כשעושים את כל חלוקת הכסאות של כל התפקידים: השרים ויושבי-ראש הוועדות.
רחבעם זאבי: הניסיון שלי מארבע כנסות הוא, שהמפלגות באות עם מטבחים שפועלים ליד ראשי הממשלה המיועדים, הם יודעים מה הם רוצים.
רחבעם זאבי: אם יהיה מקרה שלא ידעו, אז יהיה מקרה כזה.
רחבעם זאבי: ההצעה שלי מבוססת על רעיון של מעבר מזמני לקבוע, שיבחרו את אותו איש, ובעיקר שלא יהיה ממלא-מקום זמני שהוא נגד השלטון, כמו שקרה לי.
סאלח טריף: יש מקרים שראשי ממשלה נבחרים הם עתירי ניסיון בפוליטיקה ישראלית, ויש מקרים שיש להם בחירה לא כל כך מוצלחת, ויש מקרים שחברי סיעתם מאזנים את המצב, או חברי לשכתם.
סאלח טריף: אני לא רוצה לתת דוגמאות מהחיים.
רחבעם זאבי: זה קרה רק בכנסת החמש-עשרה.
רחבעם זאבי: תבדוק 52 שנות כנסת, זה לא קרה, זה קרה רק לברק, שהוא בא חסר ניסיון ועשה שגיאה גם ביחס לתפקיד שאתה יושב בו וגם ביחס לתפקיד של יושב-ראש הכנסת.
סאלח טריף: החשש שלי הוא, שאנחנו נותנים עוצמת יתר לנבחר לראשות הממשלה על-ידי כך שהוא כבר מניח את האצבע על המועמד, ומחלישים בכך את הכנסת.
רחבעם זאבי: צריך לאפשר למפלגת השלטון להיכנס מה שיותר חלק לעבודה.
מוחמד ברכה: מה לא נוח במצב הנוכחי?
סאלח טריף: הוא אומר, שאפשר לבוא ממפלגה אופוזיציונית לממשלה שתקום, והיושב-ראש לאו דווקא יפעל לפי הוראות החוק.
מוחמד ברכה: יושב-ראש הכנסת הוא יושב-ראש הכנסת.
רחבעם זאבי: יש לי ניסיון מהכנסת הארבע-עשרה, שהוטל עלי התפקיד בתור ותיק חברי הכנסת, ואני לאו דווקא מיועד להיות חבר בשלטון, אני מיועד להיות באופוזיציה, כבר נחתכים דברים - יש מקרים שאני מקבל ביקור ממלכתי - וזה לא טוב.
מוחמד ברכה: מה לא טוב בזה?
רחבעם זאבי: יושב-ראש הכנסת צריך להיות מתואם עם השלטון, ואני אומר זאת כאיש אופוזיציה.
מוחמד ברכה: שנינו באותה סירה בעניין הזה.
מוחמד ברכה: ההצעה שלך אומרת, שחברי כנסת שעוד לא הושבעו, למעשה הם עדיין לא חברי כנסת, הם יבחרו את יושב-ראש הכנסת, במקום שיהיה הליך אובייקטיבי, שלא תלוי בשום דבר, שזה הגיל.
סאלח טריף: זה תלוי בסיעה הגדולה ביותר.
סאלח טריף: ההיגיון שלו הוא נכון.
מוחמד ברכה: הסיעה הגדולה, לפני השבעת הכנסת, היא לא סיעה, ואנשיה לא חברי כנסת.
סאלח טריף: זה רק עניין פורמלי.
סאלח טריף: דוד לב הציע הצעה שהולכת על-פי השיטה של רחבעם זאבי, "הוותיק מהסיעה הגדולה".
רחבעם זאבי: לא בהכרח.
רחבעם זאבי: הוותיק יכול להיות איש שלא מיועד על-ידי הסיעה שלו למלא את התפקיד ארבע שנים.
רחבעם זאבי: לעומת זאת, יכול להיות איש צעיר, עיין מקרה אברהם בורג, הוא יועד לזה, והוא לאו דווקא הוותיק.
דוד טל: מה שרחבעם זאבי אומר, צבי ענבר אומר בלשון אחרת.
סאלח טריף: הלשון לא משנה.
סאלח טריף: העניין הוא שראש הממשלה הנבחר, שיש לו עוצמה אדירה אחרי היבחרו וזכייתו, יקבע גם מי יהיה המתעתד לבוא.
רחבעם זאבי: היות והרעיון שלי הוא שינוי סדרי בראשית, תקיים על זה התייעצות עם יושב-ראש הכנסת ואולי גם עם ראשי שתי המפלגות הגדולות.
רחבעם זאבי: לא יכול להיות שאנחנו, סיעות קטנות, נחליט על כך.
רחבעם זאבי: אני בעד הגינות.
עבד-אלמאלכ דהאמשה: בדרך כלל אני נוטה לקבל דברי חכמים, בפעם הזאת, אני מצטער לומר שאני לא מוצא היגיון.
עבד-אלמאלכ דהאמשה: כשאתה קובע "זקן חברי הכנסת" יוצא מי שיוצא, הוותיק.
עבד-אלמאלכ דהאמשה: בהצעה שלך אתה תכניס את המפלגה למערבולת מהרגע הראשון, תן להם שבוע להירגע.
רחבעם זאבי: אדוני היושב-ראש, אני מציע התייעצות.
סאלח טריף: אין לי בעיה לקיים התייעצות.
סאלח טריף: מדובר בחוק-יסוד, שלא צריך לחוקק בחופזה.
סאלח טריף: אם אתם חושבים כך, נחשוב שוב ונביא את העניין לישיבה נוספת, ובתנאי שנתקדם.
סאלח טריף: אנחנו דוחים את הדיון בהצעת החוק.
סאלח טריף: הצעת חוק הכנסת (תיקון – הוועדה המסדרת), התש"ס-2000, של חבר הכנסת אופיר פינס-פז
סאלח טריף: הצעת חוק הכנסת (תיקון – הוועדה המסדרת), של חבר הכנסת אופיר פינס.
סאלח טריף: אתם יודעים שאנחנו מנסים לעגן בחוק את נושא הוועדה המסדרת, שהוא אלתור שנעשה כדי להביא דברים לידי עבודה.
סאלח טריף: ארבל אסטרחן, תסבירי לנו את הצעת החוק.
שאומר: מדובר בעיגון נוהל קיים.
שאומר: עד שנבחרות הוועדות הקבועות, הוועדה המסדרת היא זאת שקובעת את ההרכב ואת כל סדרי הבית.
שאומר: פה אנחנו קובעים במפורש שיהיו לה סמכויות רק בנוגע לסדרי הבית.
שאומר: זאת אומרת, לא יהיו לה הסמכויות הנתונות לוועדת הכנסת על-פי חוק, למשל, לא תהיה לה סמכות להסיר חסינות.
רחבעם זאבי: הערה שלא קשורה לחוק הזה, אלא קשורה לכלל החוקים.
רחבעם זאבי: צריך להחליט אם כותבים אותם בכתיב חסר או בכתיב מלא.
רחבעם זאבי: אם את כותבת תיקון עם יוד, אז הוועדה תכתבי עם שני ווים.
רחבעם זאבי: תלכי עם ההחלטות של האקדמיה.
רחבעם זאבי: לעצם העניין.
רחבעם זאבי: שוב, אני דבר נגד האינטרס שלי כסיעה קטנה.
רחבעם זאבי: אי-אפשר שכל הסיעות יהיו מיוצגות בוועדה המסדרת, מפני שאנחנו עדים לפיצול בלתי-רגיל בבחירות, יש מקרים שמגיעים ל-16-17 סיעות.
סאלח טריף: איך נהגו עד עכשיו בוועדה המסדרת?
רחבעם זאבי: כל פעם היו ויכוחים מחדש.
רחבעם זאבי: לא יכול להיות שתהיה ועדה מסדרת עם היקף אדיר כזה של חברים, אלא אם נקבע מכניזם שהוועדה המסדרת בונה לעצמה הנהלה.
מוחמד ברכה: יתייחסו אלינו שם כמו אוויר.
רחבעם זאבי: אפשר לבנות גושים.
סאלח טריף: אין ספק, שקשה לחתוך דברים, אבל נשאלת השאלה אם צריך באותה הזדמנות חגיגית, שנאספות הסיעות הבינוניות ומעלה, לקבוע כללים שיקפחו את הסיעות הקטנות.
מוחמד ברכה: בוועדה המסדרת צריך לחזק מגמות של הסכמה ולא של הכרעה.
מוחמד ברכה: בוועדה המסדרת היו מנגנוני הסכמה בין שתי הסיעות הגדולות, וזה יישאר, אומנם זה מתיש יותר, אבל זה לא דורסני.
מוחמד ברכה: אם עושים הנהלה, זה בלתי-נמנע שכל הסיעות הקטנות יירמסו.
סאלח טריף: רבותי, אני מציע ללכת על ההסדר הקיים, ולעגן את נושא הוועדה המסדרת בחוק.
סאלח טריף: אולי אחוז החסימה יעלה, וזה ישנה.
רחבעם זאבי: זה לא ישנה.
רחבעם זאבי: לא יהיו סיעות יחיד, אבל יהיו סיעות של שני חברי כנסת.
מוחמד ברכה: סיעות יחיד תמיד יהיו.
מוחמד ברכה: גם אם נקבע אחוז חסימה של 5% יהיו סיעות יחיד.
מוחמד ברכה: הסיעות ייכנסו בקומבינות לכנסת, ואחר כך יתפצלו.
סאלח טריף: אנחנו מכינים לבוש חוקי לסידור הקיים, וזה ראוי, ולכן אני מבקש שנאשר את הצעת החוק לקראת קריאה ראשונה.
סאלח טריף: בעד אישור הצעת החוק – 5 נגד – אין נמנעים – אין הצעת חוק לתיקון חוק הכנסת (תיקון – הוועדה המסדרת), התש"ס-2000 אושרה לקראת קריאה ראשונה
סאלח טריף: הצעת החוק אושרה לקריאה ראשונה, היא תונח על שולחן הכנסת.
סאלח טריף: הצעה לתיקון תקנון הכנסת בנושא איחוד הצעת חוק שעברה בקריאה ראשונה עם הצעת חוק שעברה בקריאה טרומית
סאלח טריף: עד עכשיו האיחוד לא התאפשר, וחששתי שאחרי שחבר כנסת יעביר הצעת חוק לקריאה ראשונה, יבוא חבר כנסת אחר ויעביר את אותה הצעה בקריאה טרומית, יחקה את ההצעה, ויצטרף.
ארבל אסטרחן: היום התקנון מאפשר למזג הצעות חוק כאשר הן נמצאות באותו שלב, כאשר שתי ההצעות עברו בקריאה טרומית או שתי ההצעות עברו בקריאה ראשונה.
ארבל אסטרחן: ההצעה הזאת נוצרה בעקבות בעיה שהיתה בוועדת החוקה, חוק ומשפט.
ארבל אסטרחן: אנחנו מדברים על הצעות שהן ממש זהות, או דומות מאוד.
ארבל אסטרחן: עקרונות המיזוג הרגילים לא דורשים ממש דמיון, פה אנחנו מדברים על הצעות שהן אותו דבר, שתי ההצעות עברו קריאה טרומית, אחת ההצעות הקדימה ועברה קריאה ראשונה, הוועדה רצתה לדון בהן ביחד, אבל חבר הכנסת שהציע את ההצעה שעברה בקריאה טרומית לא יכול היה להצטרף להצעה שעברה כבר בקריאה ראשונה, כי שתי הצעות החוק לא היו באותו מצב.
ארבל אסטרחן: לפי המצב שקיים היום, הוועדה צריכה את ההצעה השנייה, שעברה קריאה טרומית להכין לקריאה ראשונה, למעשה להכין הצעה זהה לקריאה ראשונה, להעביר אותה במליאה בקריאה ראשונה, ושהמליאה תצביע על אותו דבר, ורק אז לאחד.
ארבל אסטרחן: פה מוצע, שכאשר מדובר באותן הצעות, אפשר יהיה לאחד אותן, גם אם האחת עברה בקריאה ראשונה והשנייה עברה רק בקריאה טרומית.
מוחמד ברכה: זה פתח למניפולציה, להידבקויות מיותרות.
סאלח טריף: אופיר פינס היה עסוק בענייני הקואליציה, ויהודית נאות העבירה בקריאה ראשונה את הצעת החוק מהר יותר, והוא נשאר מאחור.
ארבל אסטרחן: ברגע שהשילוב הזה ייעשה, הנוסח שיהיה בפני הוועדה לדיון להכנה לקריאה שנייה ושלישית יהיה הנוסח שעבר קריאה ראשונה.
ארבל אסטרחן: לא יהיה מצב בו ידונו על נוסח שלא עבר קריאה ראשונה.
מוחמד ברכה: צריך סיוג, שבזמן שהצעת החוק הראשונה הובאה לקריאה טרומית, לוודא שהצעת החוק השנייה קיימת.
ארבל אסטרחן: זה מיועד לכך שלא יתפסו טרמפ להצעות חוק בקריאה ראשונה.
סאלח טריף: רבותי, אני מבקש לאשר את ההצעה לתיקון תקנון הכנסת.
סאלח טריף: בעד ההצעה לתיקון – 5 נגד – אין
סאלח טריף: התיקון אושר, הוא יונח על שולחן הכנסת.
סאלח טריף: בקשת יושב-ראש ועדת החוקה, חוק ומשפט למיזוג הצעות חוק
רובינשטיין כותב לנו: אני מבקש לאשר את בקשתו של יושב-ראש ועדת החוקה.
רובינשטיין כותב לנו: יש מי שמתנגד? אין.
רובינשטיין כותב לנו: תודה.
סאלח טריף: אנחנו מאשרים את מיזוג שתי הצעות החוק.
סאלח טריף: הצעות לתיקון התקנון – חוברת תיקונים
סאלח טריף: רבותי, אנחנו צריכים לעשות עבודה גדולה כדי לתקן תיקונים חשובים מאוד בתקנון, תיקונים שכבר הומלצו, ונראה לי שבעבודה השוטפת שלנו פה לא נוכל לעשות זאת.
סאלח טריף: אני מבקש לקבוע יומיים, בימי חמישי, שנשב מהבוקר עד אחר-הצהריים, כדי לנסות ולהעביר אותם.
סאלח טריף: אנחנו ננסה לתאם את הישיבות לא בכנסת.
סאלח טריף: הצעת חוק הפיקדון על מכלי משקה (תיקון – הקמת תאגיד מיחזור), התש"ס-2000.
נעמי חזן: ועדת הכלכלה מטפלת בחוק הזה כבר שנים.
נעמי חזן: אני, לפחות שתי קדנציות, עוסקת בחוק הפיקדון בוועדת הכלכלה.
סאלח טריף: רבותי, הצעת חוק הפיקדון על מכלי משקה (תיקון – הקמת תאגיד מיחזור), התש"ס-2000 – מי בעד להעביר את ההצעה לוועדת הכלכלה?
סאלח טריף: מי ננמע?
סאלח טריף: בעד העברת הצעת החוק לוועדת הכלכלה – 4 נגד – אין נמנעים - אין הצעת חוק הפיקדון על מכלי משקה (תיקון – הקמת תאגיד מיחזור), התש"ס-2000 תעבור לדיון בוועדת הכלכלה
סאלח טריף: הצעת החוק תעבור לוועדת הכלכלה.
סאלח טריף: הצעת חוק הלוואות לדיור ( תיקון – זכאות לדיור ציבורי), התש"ס-2000, של חבר הכנסת יעקב ליצמן וקבוצת חברי כנסת.
סאלח טריף: ההצעה הזאת צריכה להידון בוועדת הכספים.
יוסף יצחק פריצקי: ודאי, ההצעה הזאת צריכה לעבור לוועדת הכספים.
סאלח טריף: רבותי, מי בעד להעביר את הצעת החוק לוועדת הכספים?
סאלח טריף: בעד העברת הצעת החוק לוועדת הכספים – 5 נגד – אין הצעת חוק הלוואות לדיור (תיקון – זכאות לדיור ציבורי), התש"ס-2000, של חבר הכנסת י' ליצמן וקבוצת חברי כנסת תעבור לדיון בוועדת הכספים
סאלח טריף: הצעת החוק תעבור לדיון בוועדת הכספים.
סאלח טריף: הצעת חוק שיפוט בתי דין רבניים (נישואין וגירושין) (תיקון – סמכות לדון בענייני הקדש), התש"ס-2000, של חבר הכנסת בנימין אלון וקבוצת חברי כנסת.
סאלח טריף: יש מלחמה בין ועדת הפנים וועדת החוקה.
סאלח טריף: אני רוצה לדחות את הדיון בזה.
נעמי חזן: יש פה סוגיה בסיסית לאן הצעת החוק עוברת, וצריך להחליט אחת ולתמיד.
סאלח טריף: הצעת חוק הביטוח הלאומי (תיקון – מענק חג), התש"ס-1999, של חבר הכנסת דוד טל וקבוצת חברי כנסת.
סאלח טריף: נושא הביטוח הלאומי נדון בוועדת העבודה והרווחה, אני מבקש להעביר את זה לוועדה האמורה.
סאלח טריף: הצעת חוק הביטוח הלאומי (תיקון – מענק חג), התש"ס-1999, של חבר הכנסת ד' טל וקבוצת חברי כנסת תעבור לדיון בוועדת העבודה, הרווחה והבריאות
נעמי חזן: מה עם פ/580 ופ/1507?
סאלח טריף: יש חילוקי דעות לגבי הצעות החוק האלה, לכן נדחה את הדיון.
נעמי חזן: מה לגבי הצעת חוק לחקר מורשת יהדות אתיופיה?
נעמי חזן: אני ביקשתי להעביר לוועדת החינוך והתרבות, והייתי במליאה.
סאלח טריף: אם יש חילוקי דעות, אני מבקש לא לדון בזה היום.
סאלח טריף: הצעת חוק בניין שכולו להשכרה, התש"ס-1999, של חבר הכנסת מאיר שטרית – ועדת הכספים.
סאלח טריף: בעד העברת הצעת החוק לוועדת הכספים – 4 מתנגדים – אין
סאלח טריף: הנושא הראשון על סדר יומנו הוא בקשתו של יושב ראש ועדת החינוך והתרבות, חבר הכנסת זבולון אורלב, להעברת הצעת חוק לתיקון פקודת העיריות (תקציב החינוך) מוועדת החינוך והתרבות לוועדה המשותפת של ועדת החינוך והתרבות וועדת הפנים ואיכות הסביבה.
סאלח טריף: אני מבין שחבר הכנסת אורלב מבקש לאחד שתי הצעות.
זבולון אורלב: ועדת הכנסת אישרה לוותר על הנחה של הצעת החוק של ועדת החינוך והתרבות שנקראת: ייחוד כספי חינוך, שמשמעותה שהרשויות המקומיות תהיינה חייבות על פי חוק, לשמור שהכספים שהן מקבלות ממשרד החינוך והתרבות ישמש אך ורק לחינוך ולא יילך לעיקולים.
זבולון אורלב: ההצעה של ועדת החינוך והתרבות עברה קריאה טרומית והיא גם עברה כבר את העיבוד של הכנתה לקריאה ראשונה אבל בינתיים הסתבר לנו שהמליאה אישרה עוד הצעה טרומית דומה מאד מאד, של חברי כנסת מחדש - - -
סאלח טריף: של חבר הכנסת עסאם מח'ול.
זבולון אורלב: שלו ושל חברי הכנסת ברכה וגוז'נסקי.
זבולון אורלב: מכל מקום לגבי ההצעה של ייחוד כספי חינוך, של ועדת החינוך והתרבות, הוקמה על ידי ועדת הכנסת ועדה משותפת של ועדת החינוך והתרבות וועדת הפנים ואיכות הסביבה.
זבולון אורלב: כדי לאחד את ההצעות צריך שהוועדה המשותפת הזאת תטפל גם בהצעה של חבר הכנסת מח'ול לכן אנחנו מבקשים מוועדת הכנסת לאשר שהיא תביא את ההצעה עוד היום למליאה, כי למחר כבר קבענו ישיבה, שאכן תוקם ועדה משותפת שיש לנו את שמות חבריה, שתטפל בחוק ייחוד כספי חינוך של ועדת החינוך והתרבות, שתטפל גם בהצעת החוק האחרת.
סאלח טריף: האם יש למישהו מהחברים כאן ערעור על הבקשה?
סאלח טריף: אם כך אני מעמיד להצבעה את הבקשה לאחד את הליכי החקיקה בשתי הצעות החוק.
מאיר שטרית: בשבוע שעבר עברו שתי הצעות חוק, אחת של חבר הכנסת יורי שטרן והשנייה שלי, ואגב כך ברצוני לציין כי בזמן של ההצבעה על ההצעה שלי לא הייתי בבניין, מכל מקום מדובר על שתי הצעות חוק דומות כאשר ההצעה של חבר הכנסת יורי שטרן עברה לוועדת הכלכלה ואילו את הצעתי העבירו לוועדת הכנסת וזאת בלי ידיעה שהצעת חוק אחת כבר עברה לוועדת הכלכלה, והשנייה הועברה לוועדת הכספים.
סגן מזכיר הכנסת דוד לב: לגבי ההצעה שלך סוכם שוועדת הכנסת תמצא את הדרך להעביר גם אותה לוועדת הכלכלה.
מאיר שטרית: צריך לאחד את שתי ההצעות ולהעביר אותן לוועדת הכלכלה.
סאלח טריף: אבקשך לכתוב לי פנייה מסודרת - - -
מאיר שטרית: אני מבקש לאשר גם את העברת הצעתי לוועדת הכלכלה משום ששם מקומה הטבעי.
ראובן ריבלין: הנושא הזה נמצא בסדר היום?
סאלח טריף: לא; הוא לא בסדר היום והוא יידחה למחר.
מאיר שטרית: אפשר להכניס את בקשתי לסעיף שונות.
סאלח טריף: העניין דחוף לך להיום?
מאיר שטרית: מחר אני לא אהיה כאן.
סאלח טריף: אני מוכן להעביר את העניין מחר.
מאיר שטרית: אגב, אף אחד לא מתנגד.
מאיר שטרית: הצעת חוק משכן הכנסת ורחבתו (תיקון – הסדרת בינוי), התש"ס-‏ 2000, של חבר הכנסת מאיר שטרית – הכנה לקריאה ראשונה --------------------------------------------------------------------------------
סאלח טריף: רבותיי, מדובר על הכנת הצעת חוק שעברה במליאה את הקריאה הטרומית והיא מוכנה להכנתה לקריאה ראשונה.
סאלח טריף: לא בכדי הצעת החוק הזאת מועלית וזאת כי אנחנו מנסים לשפר את חיינו במשכן ואת תנאי עבודתנו אלא שהדבר לא מסתייע בידינו בגלל ועדות התכנון והבנייה המכובדות של עיריית ירושלים וזאת בלשון המעטה.
סאלח טריף: לפי דעתי עניינה של הצעת החוק הזאת הוא גם חלק מריבונות הבית הזה במספר תחומים, כולל התחום שאנחנו מדברים עליו.
סאלח טריף: חבר הכנסת מאיר שטרית מטפל מטעם יושב ראש הכנסת ומטעם הוועדה הזאת בעניין הבינוי ופיתוח המשכן ואני אעביר אליו מיד את רשות הדיבור - - -
רחבעם זאבי: אני מבקש להדגיש כי עם כל הכבוד לריבונות של הכנסת, צריך לזכור שאנחנו מהווים חלק מהעיר ירושלים.
רחבעם זאבי: לא רק זאת אלא שאני מבקש לקבל מידע בכל מה שקשור לשאלה מה קורה בעניין כזה בארצות אחרות שיש להן פרלמנטים?
רחבעם זאבי: האם גם אצלן הפרלמנט חופשי לנהוג בצורה כזאת?
רחבעם זאבי: האם יש תקדימים כאלה או שגם בנושא הזה נהיה בגדר: כי מציון תצא תורה?
ראובן ריבלין: בירושלים היתה תכנית שעל פיה הפקיעו את סמכויותיה של עיריית ירושלים אחרי 67 והעבירו אותן לוועדה המחוזית.
רחבעם זאבי: זה לא דומה.
יחזקאל לביא: חוק התכנון והבנייה מאפשר זאת.
רחבעם זאבי: חבר הכנסת ריבלין, זה לא מקרה דומה.
רחבעם זאבי: מה שאני שואל הוא האם יש פרלמנטים אחרים בעולם - - -
ראובן ריבלין: כן מדובר במקרה דומה - - -
סאלח טריף: מה קרה כשבנו את הבניין של הפרלמנט בלונדון?
מאיר שטרית: אדוני היושב ראש, בתחילת דבריי אני מבקש להדגיש כי מטרת העניין שאני מעלה איננו לנגח אף אחד אלא להבטיח שהכנסת, תוך פרק זמן סביר, תוכל הלכה למעשה לצאת לבנייה של הרחבת המשכן ומתן תשובות למצוקה קשה ביותר של הבית הזה שנבנה לפני למעלה משלושים שנה ואיננו מספק יותר את צרכיה של הכנסת.
מאיר שטרית: אני מבקש להדגיש בדבריי אלה שלא כל חוכמת התכנון והבנייה נמצאת רק בעיריית ירושלים או בין חברי הוועדה המקומית, ורבים מהיושבים בבית הזה - - -
רחבעם זאבי: בנימוק הזה כל משרד ממשלתי יכול לבנות.
מאיר שטרית: בבית הזה יושבים אנשים שהחוכמה לא נסתרה מעיניהם ועם כל הכבוד לעיריית ירושלים אני מבקש לומר שאנחנו עוסקים בתכנון של הבניין מזה מספר שנים ובשנה שלקחתי את העניין לידיי, על פי מינויו של יושב ראש הכנסת, גמרנו את התכנונים של הבניין אבל עוד קודם לכן פניתי לעירייה, ליושב ראש הוועדה לבניין ערים, גם אני וגם יושב ראש הכנסת, ואמרנו בדחילו ורחימו שיש לנו עניין חשוב מאד לקדם את הבנייה בכנסת ואנחנו מבקשים כי הנושא יטופל בצורה מזורזת.
מאיר שטרית: ביקשו מאתנו להיפגש עם הגורמים המתאימים, עשינו זאת, הצגנו את הדברים, והובטח לנו כי אכן העניין יטופל בהקדם.
מאיר שטרית: הגשנו תכניות לעירית ירושלים כחוק, אני מדגיש - כפי שהחוק דורש, עם תיקצוב, עם תכניות בניין ערים מפורטת על כל המבנה מההתחלה עד הסוף אבל להפתעתנו אחרי פרק זמן די ארוך קיבלנו בקשה מעיריית ירושלים לפצל את התכנית לשני חלקים.
מאיר שטרית: אני לא מבין את ההיגיון הזה.
מאיר שטרית: ועדה לבניין ערים אמורה לראות את התמונה הכוללת של הבניין ולא לראות קודם כל חלק ורק אחר כך עוד חלק.
מאיר שטרית: כאמור, הבקשה הזאת היתה תמוהה בעיניי אולם האדריכל ציין באוזניי כי עיריית ירושלים עומדת על כך שנפצל את התכנון כדי לזרז את העניין.
מאיר שטרית: השבתי לו שאינני רוצה לפצל את התכנית ואני סבור כי חובתה של הוועדה לבניין ערים לראות את כלל התכנית, לא חלקים ממנה, ואגב, בדרך כלל הדרישה היא הפוכה; לראות את המכלול ורק לאחר מכן לפצל את התכנית.
מאיר שטרית: אני מבקש לציין אגב כך כי המדינה השקיעה מיליונים רבים של שקלים,
מאיר שטרית: באמצעות מנהל הבנייה הממשלתית ובאמצעות אדריכלים שעוסקים בנושא הזה, מהנדסים, מפקחים וכל מי שקשור לנושא הזה, בהכנת התכנית ולא יכול להיות שאחרי שמגישים תכנית בניין לעירייה עוברים חודשים ואפילו עוד לא כינסו בה ישיבה ראשונה לדיון.
מאיר שטרית: עם כל הכבוד, יכולים להתעמר בצורה כזאת בתושבי ירושלים, אבל לא יתעמרו בכנסת, ועם כל הכבוד לרגישות שאנחנו מרגישים לגבי - - -
נעמי חזן: כתושבת ירושלים אני מבקשת - - -
מאיר שטרית: כראש עיר לשעבר אני רוצה להגיד לכם שאין שום הצדקה לדבר הזה.
מאיר שטרית: זאת אחת השערוריות הכי גדולות שקרו במדינה.
מאיר שטרית: אין שום הצדקה לסחבת הבלתי נסבלת של טרטור אזרחים בעיריות הגדולות בעיקר, וזאת בושה שאזרחים צריכים לשלם שוחד ולפנות למאכרים שמשלמים להם כסף כדי שיזרזו את תכניות הבנייה שלהם.
מאיר שטרית: אני מדבר על תכניות בנייה תואמות תכניות מפורטות ואני לא מאשים פה אף אחד באופן אישי.
מאיר שטרית: ביבנה הודעתי לאזרחים שאזרח שלא יקבל רישיון תוך שבועיים מהיום שהוא הגיש תכנית בנייה לעירייה – שיבוא אליי הביתה - - -
ראובן ריבלין: אתה יודע מה שאתה אומר?
סאלח טריף: מה שחבר הכנסת שטרית אומר – נכון, לצערנו.
מאיר שטרית: אם צריך לכנס את הוועדה חמש פעמים בחודש – אז שראש העיר יעשה זאת.
מאיר שטרית: זה תפקידו והוא מקבל משכורת עבור זאת.
מאיר שטרית: שלא יבלבלו לי את המוח ויגידו לי שהוועדה מתכנסת פעם בחודשיים.
מאיר שטרית: אני לא רוצה לבזות את הכנסת בפני שום ועדת בניין ערים עירונית כזאת או אחרת ואני מבקש לומר לכם שהצעת החוק הזאת באה מחוסר ברירה, מכל מקום אנחנו הגענו למסקנה שנעשה לגבי הבקשה שלנו מה שעשינו לגבי עניינים אחרים בכנסת.
מאיר שטרית: לקחנו, בהנהגתו של חבר הכנסת ידידי חבר הכנסת זאבי, בקדנציה שעברה, את הסמכויות שהיו, אם היו כאלה, למשרד המשטרה ולמשרד התחבורה בתוך השטח הריבוני של הכנסת והעברנו אותן, כולן, לכנסת.
מאיר שטרית: הכנסת צריכה להיות ריבונית על התכנון והבנייה שלה בעצמה.
מאיר שטרית: החוק שאני מציע קובע שוועדת הכנסת תקים מתוכה ועדת משנה שהיא תהיה ועדת התכנון והבנייה של הכנסת, היא תאשר את תכניות הבנייה, היא תשמע את ההתנגדויות ואגב, את כל החוכמות שבעירייה יודעים לעשות – גם אנחנו יודעים לעשות ואני מודיע שאם יצטרכו לכנס את הוועדה עשר פעמים – נעשה זאת.
זבולון אורלב: כוועדת בניין מקומית - - -
מאיר שטרית: ומחוזית; שתיהן.
מאיר שטרית: אנחנו לא נדלג עם שום שלב; נקבע ועדה מקומית, ועדה מחוזית, מי שירצה להתנגד – יעשה זאת, נשמע את ההתנגדויות, נדון בערעורים, ולאחר מכן נאשר את התכנית.
מאיר שטרית: אני יכול להבטיח לכם שכל העניין הזה לא יימשך שנה וגם לא חצי שנה.
מאיר שטרית: אין שום סיבה שבעולם שדבר כזה יימשך חצי שנה.
סאלח טריף: תוך חודש כל העניין צריך להיגמר.
מאיר שטרית: יש זמן הפקדה שאי אפשר לקצר אותו ואגב, אין לי כל בעיה עם זמני ההפקדה כל זמן שמטפלים בכל השאר ואני אומר לכם שאין שום סיבה בעולם להתנגד לתכנית שנעשתה בשום שכל, אחרי תחרות בבחירת האדריכל שנבחר ומתן תשומת לב הראויה הגדולה ביותר שאפשר לתת בכלל לבניין כלשהו.